
ΑΝΑΚΟΙΝΩΣΗ ΠΡΟΣ ΠΡΟΠΤΥΧΙΑΚΟΥΣ ΦΟΙΤΗΤΕΣ/ΤΡΙΕΣ
Δήλωση θέματος πτυχιακής εργασίας στο eClass
H πτυχιακή εργασία είναι υποχρεωτικό μάθημα του Προγράμματος Προπτυχιακών Σπουδών (ΠΠΣ) του Τμήματος Ωκεανογραφίας και Θαλασσίων Βιοεπιστημών που αντιστοιχεί σε 20 ECTS και η διαχείρισή του γίνεται πλήρως μέσω του συστήματος τηλεκπαίδευσης Open eClass-Univ. of the Aegean (https://eclass.aegean.gr) που έχει υιοθετήσει το Παν/μιο Αιγαίου. Συγκεκριμένα υπάρχει στο  eclass μάθημα με τίτλο «Πτυχιακή Εργασία» (κωδικός eClass:MAR110).
O/Η   κάθε φοιτητής/τρια   μπορεί είτε να επιλέξει ένα από τα ήδη προτεινόμενα θέματα πτυχιακής εργασίας είτε να επιλέξει άλλο θέμα σε συνεννόηση με τον/την Επιβλέποντα/ουσα της πτυχιακής του. Για τις λεπτομέρειες της διαδικασίας παρακαλώ διαβάστε τον Κανονισμό Εκπόνησης Πτυχιακής Εργασίας  που έχει αναρτηθεί στην ιστοσελίδα του Τμήματος https://www.mar.aegean.gr/index.php?lang=gr&pg=3.1.4
Επισημαίνεται ότι η πτυχιακή εργασία δηλώνεται κανονικά στην αρχή του εξαμήνου κατά τη δήλωση των λοιπών μαθημάτων. Οι φοιτητές/τριες που εισήχθησαν από το ακαδ. έτος 2006-07 και μετά, μπορούν να δηλώσουν την πτυχιακή εργασία μόνο όταν έχουν εξεταστεί επιτυχώς σε όλα τα μαθήματα του 1ου έτους. 
Οι φοιτητές/τριες θα πρέπει να έχουν ολοκληρώσει επιτυχώς το σύνολο των μαθημάτων που απαιτούνται για τη λήψη πτυχίου προκειμένου να παρουσιάσουν την πτυχιακή τους εργασία. 
Από την Γραμματεία του Τμήματος Ωκεανογραφίας και Θαλασσίων Βιοεπιστημών



